b'\n_START_ARTICLE_\nSouth by Southwest\n_START_SECTION_\nSXSW Music\n_START_PARAGRAPH_\nSXSW Music er den st\xc3\xb8rste musikkfestivalen av sitt slag i verden med mer enn 2400 aktiviteter (per 2014). P\xc3\xa5 festivalen kan man oppleve konserter og videoinnslag fra relevante musikkartister._NEWLINE_Festivalen har vokst fra 700 deltagere i 1987 til over 28 000 deltagere. _NEWLINE_Musikere og band m\xc3\xa5 selv betale for reise og overnatting. Festivalen tilbyr et kontantbel\xc3\xb8p (100 dollar for soloartister og 250 dollar for band) eller et armb\xc3\xa5nd som gir tilgang til andre aktiviteter p\xc3\xa5 festivalen.\n_START_SECTION_\nSXSW Film\n_START_PARAGRAPH_\nSXSW Film strekker seg over ni dager og danner rammen til et kreativt milj\xc3\xb8 for filmfolk og publikum. Festivalen er bygget opp av foredrag, paneldiskusjoner, workshop og mye mer. I 2015 var der mer enn 250 aktiviteter med 735 ulike arrang\xc3\xb8rer.\n_START_SECTION_\nSXSW Interactive\n_START_PARAGRAPH_\nSXSW har fokus p\xc3\xa5 ny teknologi og nye trender innenfor digital kommunikasjon. Festivalen best\xc3\xa5r av messer, foredrag, fester og hjelp til nye virksomheter i bransjen.\n_START_SECTION_\n\xc3\x98konomisk p\xc3\xa5virkning\n_START_PARAGRAPH_\nSXSW er er det arrangementet i Austin i Texas som har st\xc3\xb8rst \xc3\xb8konomisk betydning for byen. I 2013 ble det ansl\xc3\xa5tt at festivalen bidro med over 218 millioner dollar.'